રાજકોટના કુવાડવા રોડ ઉપર શિવશક્તિ પાર્કમાં રહેતા જનકભાઈ વલ્લભભાઈ સેલડીયા નામના પટેલ યુવક અને તેમના પત્ની ગત બપોરે અઢી વાગ્યાના સુમારે તેમના ઘરે હાજર હતા ત્યારે પાડોશમાં રહેતા સવજીભાઈ, તેમની પત્ની જોશ્નાબેન, બે દીકરાઓ ભરત અને અલ્પેશે જનકભાઈ સાથે ઝઘડો કરી બોલાચાલી કરી ઢીકાપાટુનો માર મારતા પત્ની વચ્ચે પડતા પાઇપથી હુમલો કરી નાશી છૂટ્યા હતા આ અંગે ફરિયાદ નોંધાવતા પીએસઆઇ જે આર સરવૈયા સહિતના સ્ટાફે જરૂરી કાર્યવાહી હાથ ધરી છે જયારે રૈયાધારમાં રાધેશ્યામ ગૌશાળમાં પાસે રહેતા અને જીંજરા વેંચતા ભાવનાબેન મનસુખભાઇ રાકુચાને તેની બાજુમાં જ જીંજરા વેચવા પ્રકાશ બાબુભાઇ કુંવરીયા નામના શખ્સે ધંધાકીય હરીફાઈનો ખાર રાખી ઝઘડો કરી ગાળો ભાંડી છરીથી હુમલો કરતા ઇજા થતા હોસ્પિટલે ખસેડાયા હતા આ અંગે ફરિયાદ નોંધાવતા પીએસઆઇ એચ જે બરવાડીયા સહિતના સ્ટાફે જરૂરી કાર્યવાહી હાથ ધરી છે.